b'\n_START_ARTICLE_\nCarnitina\n_START_SECTION_\nProducci\xc3\xb3\n_START_PARAGRAPH_\nEn animals, la carnitina es biosintetitza b\xc3\xa0sicament al fetge i als ronyons a partir d\'amino\xc3\xa0cids lisina o metionina. La vitamina C (\xc3\xa0cid asc\xc3\xb2rbic) \xc3\xa9s essencial per a sintetitzar la carnitina. Durant el creixement i l\'embar\xc3\xa0s el requeriment de carnitina augmenta molt.\n_START_SECTION_\nEfectes en la massa \xc3\xb2ssia\n_START_PARAGRAPH_\nAmb el pas dels anys, en l\'\xc3\xa9sser hum\xc3\xa0, la concentraci\xc3\xb3 de carnitina a les c\xc3\xa8l\xc2\xb7lules disminueix, afectant al metabolisme dels \xc3\xa0cids grassos de diverses maneres. Particularment, algunes de les zones m\xc3\xa9s afectades s\xc3\xb3n els ossos, els quals requereixen cont\xc3\xadnuament reconstruir-se i el funcionament metab\xc3\xb2lic dels osteoblasts per a mantenir la massa \xc3\xb2ssia._NEWLINE_Hi ha una estreta relaci\xc3\xb3 entre els canvis en els nivells al plasma de osteocalcina i l\'activitat dels osteoblasts, de tal manera que una reducci\xc3\xb3 dels nivells en plasma de osteocalcina indica una reducci\xc3\xb3 de l\'activitat dels osteoblasts, cosa que repercuteix en osteoporosi en subjectes d\'edat avan\xc3\xa7ada i en dones postmenop\xc3\xa0usiques. L\'administraci\xc3\xb3 de carnitina o de propionil-L-carnitina \xc3\xa9s capa\xc3\xa7 d\'incrementar el nivell d\'osteocalcina amb animals tractats amb aquest complex. De totes maneres, el nivell d\'osteocalcina tendeix a disminuir amb l\'edat en els animals en seguiment.\n_START_SECTION_\nEfectes antioxidants\n_START_PARAGRAPH_\nLa carnitina t\xc3\xa9 un important paper com a antioxidant, a m\xc3\xa9s, t\xc3\xa9 efectes protectors contra la peroxidaci\xc3\xb3 lipidica dels fosfol\xc3\xadpids de la membrana en contra de l\'estr\xc3\xa8s indu\xc3\xaft a nivell cel\xc2\xb7lular de l\'endoteli del miocardi.\n_START_SECTION_\nEfectes en la diabetis\n_START_PARAGRAPH_\nLa L-Carnitina s\'ha posat a prova en tant a l\'efecte sobre la glucosa en 15 pacients de diabetis tipus II i 20 voluntaris sans. La reserva de glucosa va augmentar en els dos grups, per\xc3\xb2 l\'oxidaci\xc3\xb3 de glucosa va augmentar nom\xc3\xa9s en el grup dels diab\xc3\xa8tics. Finalment, l\'absorci\xc3\xb3 de glucosa va augmentar un 8% en els dos grups.\n_START_SECTION_\nEfectes en la infertilitat masculina\n_START_PARAGRAPH_\nL\'\xc3\xbas de carnitina ha donat alguns resultats en uns quants subjectes que tenen infertilitat masculina millorant la qualitat del seu esperma.\n_START_SECTION_\nSuplement de p\xc3\xa8rdua de pes\n_START_PARAGRAPH_\nTot i que la L-carnitina s\'ha comercialitzat com a suplement de p\xc3\xa8rdua de pes, no hi ha evid\xc3\xa8ncies cient\xc3\xadfiques que ho avalin. "_NEWLINE_De totes maneres, el subministrament regular de L-carnitina contribueix al metabolisme energ\xc3\xa8tic i millora la funci\xc3\xb3 de neurotransmissi\xc3\xb3 del cervell en edats avan\xc3\xa7ades.\n_START_SECTION_\nCom a ant\xc3\xaddot en enverinament per \xc3\xa0cid valproic\n_START_PARAGRAPH_\n"[En el tractament de la toxicitat per valproat] el supplement de L-carnitina ...pot produir beneficis, sobretot en pacients que al mateix temps tenen hiperamon\xc3\xa8dmia, encepalopatia i/o hipertoxicitat." Algunes proves ho demostren, tot i que els beneficis ja s\'havien teoritzat abans d\'arribar a aquest estat de l\'estudi.\n_START_SECTION_\nAltres fonts\n_START_PARAGRAPH_\nAltres fons poden trobar-se en complexes vitaminics, begudes energ\xc3\xa8tiques i altres productes com els d\'ajut ergog\xc3\xa8nic. Els productes que contenen L-carnitina no poden comerciarlitzar-se com a productes se salut natural a Canada. Els productes de L-Carnitina suplementaris no es poden ni tan sols importar al Canad\xc3\xa0.(Health Canada).'